న్యూఢిల్లీ: కేంద్ర ప్రభుత్వానికి సుప్రీంకోర్టు నుంచి ఊరట లభించింది. పశ్చిమబెంగాల్లోని డార్జిలింగ్, కలింపాంగ్ జిల్లాల్లో మోహరించిన 15 కంపెనీల కేంద్ర సాయుధ పారామిలటరీ బలగాల (సీఏపీఎఫ్) నుంచి 7 కంపెనీల బలగాలను ఉపసంహరించేందుకు సుప్రీంకోర్టు కేంద్రాన్ని అనుమతించింది. హిమాచల్ ప్రదేశ్, గుజరాత్లలో ఎన్నికల విధులకు బలగాలను ఉపయోగించుకోవాల్సిన అవసరం ఉన్నందున వాటిని ఉపసంహరించుకునేందుకు అనుమతించాలని అత్యున్నత న్యాయస్థానాన్ని కేంద్రం కోరింది. దీంతో 7 కంపెనీల బలగాలను ఉపసంహరించుకునేందుకు సుప్రీంకోర్టు అనుమతించింది. దీనిపై రాష్ట్ర ప్రభుత్వం వారంలోగా స్పందించాలని సుప్రీంకోర్టు ఆదేశిస్తూ తదుపరి విచారణను నవంబర్ 27కు వాయిదా వేసింది.సీఏపీఎఫ్ బలగాలను ఉపసంహరించుకోవాలన్ని కేంద్ర నిర్ణయాన్ని అంతకుముందు పశ్చిమబెంగాల్ ప్రభుత్వం కోల్కతా హైకోర్టులో సవాలు చేసింది. దీంతో అక్టోబర్ 27 వరకూ బలగాల ఉపసంహరణపై హైకోర్టు స్టే ఇచ్చింది. డిసెంబర్ 25 వరకూ సీఏపీఎఫ్  బలగాలను డిసెంబర్ 25 వరకూ కొనసాగించాలని పశ్చిమబెంగాల్ ప్రభుత్వం కేంద్రాన్ని ఓ లేఖలో కూడా కోరింది. అయితే అక్టోబర్ 15న 10 కంపెనీలు, తక్కిన 5 కంపెనీల బలగాలను అక్టోబర్ 20న ఉపసంహరించనున్నట్టు పశ్చిమబెంగాల్ ప్రభుత్వానికి కేంద్రం స్పష్టం చేసింది. దీనిపై పశ్చిమబెంగాల్ సర్కార్ హైకోర్టును ఆశ్రయించడం, హైకోర్టు స్టే ఆదేశాలపై కేంద్రం సుప్రీంకోర్టును ఆశ్రయించడం చకచకా జరిగిపోయాయి.
newdhilly: kendra prabhutvaaniki supreenkortu nunchi oorata labhinchindi. paschimabengaalloni dargiling, kalimpang jillaallo moharinchina 15 companyla kendra saayudha paramilatary balagaala (capf) nunchi 7 companyla balagaalanu upasamharinchenduku supreenkortu kendraanni anumatinchindi. himachal pradesh, gujaraatlalo ennikala vidhulaku balagaalanu upayoginchukovalsina avasaram unnanduna vaatini upasamharinchukunenduku anumatinchaalani atyunnata nyaayasthaanaanni kendram korindi. deentho 7 companyla balagaalanu upasamharinchukunenduku supreenkortu anumatinchindi. deenipai rashtra prabhutvam vaaramlogaa spandinchaalani supreenkortu aadesistuu tadupari vichaarananu navambar 27ku vaayidaa vesindi.capf balagaalanu upasamharinchukovaalanni kendra nirnayaanni antakumundu paschimabengal prabhutvam kolkata hycortulo savalu chesindi. deentho actober 27 varakuu balagaala upasamharanapai hycortu stay ichindi. dissember 25 varakuu capf  balagaalanu dissember 25 varakuu konasaaginchaalani paschimabengal prabhutvam kendraanni oo lekhalo kuudaa korindi. ayithe actober 15na 10 companylu, takkina 5 companyla balagaalanu actober 20na upasamharinchanunnattu paschimabengal prabhutvaaniki kendram spashtam chesindi. deenipai paschimabengal sarkar haikortunu aasrayinchadam, hycortu stay aadesaalapai kendram supreenkortunu aasrayinchadam chakachaka jarigipoyayi.